**עמרם ארז**

עמרם נולד במרוקו למשפחה דתית

בת 8 ילדים –שגרה בשכונה היהודית.

בגיל 13 עלה ארצה בדרך חתחתים שאין די לה

כשהוא מסתתר ביום ונוסע בלילה.

מעבר לגבול הם מתקבלים ע"י המדריכים

שלפי מפתח מפלגתי אותם משייכים.

אומר עמרם :" מה גדלה הפתעתי

שאני סופחתי למפ"ם-וחבריי לחינוך הדתי-

וכשערכנו מפגש-רעים לאחר כמה שנים

אני הופעתי גלוי ראש והם היו עם זקנים."

ממחנה-עולים בחיפה שם נכח לפנימית 'בן שמן' נשלח-

הוא לדרום נודד ואת אדמות קדמה על טרקטור מעבד.

כאן שלח יד בכל ענף משק שקיים, ובמהרה עבר לקיבוץ שדות ים.

לדוג דגים בטורקיה יצא בספינתו

וזו הייתה התקופה הכי יפה מבחינתו.

הוא מתגייס כקיבוצניק בין טירונים

וכמובן שהוא מסיים את קורס הקצינים

בשדות-ים הוא משאיר משפחה מאמצת

ובתור מ"מ בגבעתי נוהג ביד נמרצת. 1

בתום שירותו יצא 'לחוות-שחריה',חווה שמטרתה הייתה-

לקלוט עולים חדשים ולהכשירם ולבסוף בקיבוצים להשאירם.

מהיותו דובר ערבית וצרפתית ,היה האדם המתאים לתפקיד

הוא אחראי בטחון ומאמן כיצד להתגונן מפני חדירה

ומסייע לילדים בשיעורי ריקוד ושירה.

אך התכנית התנפצה מול סלעי- המציאות

העולים העדיפו את העיר על פני חקלאות.

וכך עם חלוף השנים-הוא בבה"ד 4 מפקד על טירונים .

היות והשפה הצרפתית בפיו שגורה וערוכה-

עמרם הופנה לחיל הדרכה

בכדי לתרגם מצרפתית מערכי-שיעור מורכבים

על התול"רים החדשים שהיו על ג'יפים רכובים.

ואז לקונגו הבלגית הוא ירד ועל צוות חי"ר היה מופקד.

איש הקשר שלו הקבוע,היה השומר של מובוטו הידוע

השליט העלה רעיון מרשים,לעשות קורס צניחה לנשים.

הנשים התאמנו כאן בתל נוף ולבסוף,

נערך מפגן צניחה באפריקה והצנחניות הוצגו לראווה

ומנהיגי היבשת שבאו למפגן ממש התמלאו גאווה.

2

משרד הביטחון חשש שלא תשולם עלות -הקורס

ועמרם נשלח לבקש את הכסף ללא כל היסוס.

אז עם הרבה שיק יחסי ציבור וגינונים-

הוא מקבל מהשליט מזוודה מלאה במזומנים-

בדואר דיפלומטי המשלוח הוטס במהרה

פן יתחרט השליט ויבקש כספו בחזרה...

עם השחרור עמרם עובר למשטרה לקורסי-הדרכה וסיור

ובגוש דן והוא ממונה על ביטחון הפנים,כולל המתקנים.

ביטחון הפנים היה בהתארגנות התחלתית

ועמרם קבע בו כמה מסמרות לעתיד-

כמו הקמת ביה"ס למקצועות החי"ר –שעודכן ועוצב

וכן בתפקיד ראש ענף עם דרגת סגן ניצב.

אהבת הזוג הניבה פרות מגדים בדמות 2 ילדים ו4 נכדים,

ומאז שחרורו הוא רווה נחת עם אשתו קטי שאיתו ביחד.

בכפר המכבייה את הפרלמנט הוא פוגש

ומה יותר מזה עוד אפשר לבקש?

שקטי תמשיך לאפות ויהיה לנו מה לנשנש...

סוף. 3